Diari Oficial de la Generalitat Valenciana


Sumari del DOGV 3399, del 23-12-1998 (1998/10659)

ACORD de 5 de novembre de 1998, de la Comissió Territorial d'Urbanisme de València, relatiu a l'homologació parcial modificativa del Pla Parcial, Sòl Residencial Sud, de la platja de Daimús.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10030


Data del document
:   05-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de novembre de 1998, de la Comissió Territorial d'Urbanisme de València, relatiu a l'homologació parcial modificativa del Pla Parcial, Sòl Residencial Sud, de la platja de Daimús. [1998/X10479]
  
Vist l'expedient remés per l'Ajuntament de Daimús, referit a l'homologació parcial modificativa del Pla Parcial, Sòl Residencial Sud, de la platja de Daimús, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant l'Acord del Plenari de l'Ajuntament, en la sessió del dia 31 de juliol de 1997. Després del pertinent període d'informació pública, sense que es presentaren al·legacions, el mateix òrgan l'aprovà provisionalment amb data 30 de juliol de 1998. L'expedient complet té entrada en el Registre de la Comissió Territorial d'Urbanisme de València, en data 17 d'agost de 1998.
  
Segon
  
El projecte consta de memòria informativa i justificativa i plans d'informació i d'ordenació.
  
Tercer
  
L'homologació rep la denominació d'homologació parcial modificativa del Pla Parcial, Sòl Residencial Pla Sud, de la platja de Daimús, que té com a abast territorial un únic sector amb una única unitat integrada, i inclou una modificació consistent en la introducció d'un tram de vial a fi de completar la xarxa viària perimetral en el Pla Parcial Residencial Sud, platja de Daimús.
  
Quart
  
Durant la tramitació de l'expedient s'ha sol·licitat un informe, amb data 18 de setembre de 1997, a la Divisió de Ports i Costes de la Direcció General d'Obres Públiques de la COPUT, sense que fins a la data s'haja rebut aquest.
  
Segons consta en el certificat municipal de l'acord de submissió a informació pública, també s'han sol·licitat informes per part de l'Ajuntament de Daimús al municipi de Guardamar i a la Confederació Hidrogràfica del Xúquer, sense que aquests estiguen en l'expedient.
  
Per la Direcció General de Costes del Ministeri de Medi Ambient, amb data 20 d'octubre de 1997, s'emet informe favorable.
  
Cinqué
  
Daimús té les Normes Subsidiàries de Planejament aprovades definitivament amb data 22 de desembre de 1993. En relació amb el sector en qüestió consta l'existència d'un Pla Parcial aprovat definitivament per la Comissió Territorial d'Urbanisme l'11 de maig de 1993. En relació amb aquest Pla Parcial hi ha constituïda una agrupació d'interés urbanístic, fou expedida la cèdula d'urbanització i fou aprovat el Programa d'Actuació Integrada al novembre de 1995.
  
El director general d'Urbanisme i Ordenació Territorial, amb data 24 d'octubre de 1997, emeté informe previ favorable.
  
Sisé
  
La Comissió Informativa de la Comissió Territorial d'Urbanisme de València, en sessió del 29 d'octubre de 1998, emeté informe relatiu al projecte que estem tractant, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre Homologació de Plans d'Urbanisme a la citada Llei.
  
Segon
  
La documentació està completa, a l'efecte del compliment d'allò que s'ha preceptuat en els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
Les determinacions contingudes en l'Homologació s'ajusten a allò que s'ha establit en la Instrucció 1/1996, sobre Homologació dels Plans d'Urbanisme a la LRAU, i es defineix una xarxa estructural constituïda pels elements següents:
  
- Límit de la servitud de protecció de la ribera del mar.
  
- Avinguda de Neptú.
  
- Avinguda de Roger de Llúria.
  
- Traçat de la xarxa de col·lectors de conformitat amb el projecte de col·lector de pobles sud de Gandia, parcialment executat.
  
- Estació depuradora.
  
- Séquia del Riuet o séquia Mare.
  
Constitueix així mateix una xarxa primària o estructural el que les característiques de la urbanització i infraestructures del Pla Parcial Sud seran les estipulades en les Normes Subsidiàries, i se n'assegura la perfecta comunicació amb l'estructura actual del sòl urbà confrontant, tant pel que fa a la xarxa d'abastiment d'aigua potable, evacuació i sanejament d'aigües residuals, energia elèctrica i enllumenat públic, pavimentació, arreplegada de fem i instal·lació de telefonia.
  
La delimitació del sector es configura amb el viari propi del pla, alineacions de la xarxa estructural, i hi ha un tram del sector constituït per l'espai de domini i ús públic i l'equipament esportiu a la zona de protecció, parc públic i sòl no urbanitzable, per la qual cosa es compleixen els criteris de sectorització de l'article 20 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les Homologacions i Plans Parcials de municipis menors de 50.000 habitants, de conformitat amb allò que s'ha disposat en la Disposició Transitòria Primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 5 de novembre de 1998, acorda:
  
Aprovar definitivament l'homologació del Pla Parcial Residencial Sud de les Normes Subsidiàries de Daimús, i l'Ajuntament de Daimús haurà de notificar el contingut del present acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.